Теңге 1000

### Қазақстан Республикасының Ислам Конференциясы Ұйымына төрағалық етуіне арналған номиналдық құны 1000 теңгелік ескерткіш банкнотаның сипаттамасы
250 px|right
250 px|right
2011 жылғы 25 мамырда айналысқа жіберілді.

Таралымы: 10 000 000 дана

Өлшемі: 134х70 мм

Басым түсі: ашық жасыл

Бет жағында: суреттер негізінен тігінен орналасқан. Негізгі бейне банкнотаның орталық бөлігінде орналасқан: Қожа Ахмет Яссауи кесенесінің күмбезі. Оң жақта Ислам Конференциясы Ұйымының ресми логотипі орналасқан. Төменгі бөлікте банкнота номиналының цифрлық белгіленуі. Жоғары бөлігінде Қазақстан Республикасының мемлекеттік нышандары бейнеленген: мемлекеттік елтаңба және мемлекеттік ту. *«[[Қазақстан Ұлттық банкі|ҚАЗАҚСТАН ҰЛТТЫҚ БАНКІ]]»* деген жазу сол жақта тігінен жоғары қарай орналасқан. Сол жақ жоғарғы бұрышта номиналдың мемлекеттік тілдегі әріптік белгіленуі басылған, оның оң жағында қолдан жасағаны үшін жауапкершілік туралы ескертетін мемлекеттік тілде *«Банкноттарды қолдан жасау заңмен қудаланады»* деген жазу бар.

Сырт жағында: суреттер негізінен көлденеңінен орналасқан. Негізгі бейне ортада: Қожа Ахмет Яссауи кесенесі. Сол жақта төменде, ортада және оң жақта банкнота номиналының цифрлық және әріптік белгіленуі орналасқан. Жоғарыда ортада *«ҚАЗАҚСТАН ҰЛТТЫҚ БАНКІ»* деген жазу басылған. Банкнота номиналының цифрлық белгіленуінен төменде ортада қолдан жасағаны үшін жауапкершілік туралы ескертетін орыс тіліндегі *«Подделка банкнот преследуется по закону»* деген  жазу орналасқан.

### 2010 жылғы үлгідегі номиналы 1000 теңгелік ескерткіш банкнотаның сипаттамасы
250 px|right
250 px|right
2010 жылғы 5 қаңтарда айналысқа жіберілді.

Таралымы: 10 000 000 дана

Өлшемі: 134х70 мм

Басым түсі: көкшіл жасыл

Бет жағы

Сол жақ жоғары бұрышында Қазақстан Республикасының мемлекеттік елтаңбасы, оң жақ төменгі бұрышта ұлттық стильмен безендірілген ұшып бара жатқан құстың суреті бар. Банкнотаның орта бөлігінде қызыл-көк түспен номиналдың сандық және мәтіндік белгіленуі мемлекеттік тілде берілген. Банкнотаның бүкіл өнбойында ашық орындарға қазақтың ұлттық ою-өрнегінің мотиві пайдаланылған. Банкнотаның оң жағында *«[[Бәйтерек]]»* монументі голографиялық тәсілмен және өзгермелі бояумен орындалған Қазақстан Республикасы Ұлттық Банкінің логотипі бейнеленген.

Сырт жағы.

Сол жақ төменгі бұрышында Қазақстан Республикасының мемлекеттік жалауы. Банкнотаның ортасында «Бәйтерек» монументі шарының аясында Қазақстан Республикасы Президентінің резиденциясы  *«[[Ақ Орда (резиденция)|АҚОРДА]]»* бейнеленген. Төменгі орталық бөлігінде номиналдың орыс тіліндегі мәтіндік белгіленуі. Жоғарғы орта бөлігінде алтын түстес жылтыры бар арнайы бояумен басылған  *«2010»* деген жазуы бар құстың суреті. Сол жақ төменгі бөлігінде номиналдың цифрлық белгіленуі. Банкнотаның бүкіл өнбойында ашық орындарға қазақтың ұлттық ою-өрнегінің мотиві пайдаланылған.

### 2006 жылғы үлгідегі номиналы 1000 теңгелік банкнотаның сипаттамасы
250 px|right
250 px|right
Банкнота өлшемі 134х70 қағазда дайындалған.

Бет жағы: басым түсі сарғыш-қоңыр, басым бейнесі – тігінен. Орталық бөлігінде *«[[Астана]]-[[Бәйтерек]]»* монументі бейнеленген. Банкнотаның ортасында ашық және қою қоңыр жолақтарда Қазақстан Республикасының мемлекеттік әнұраны ноталарының фрагменттері ақ түспен бейнеленген, осы жерге номиналдың сандық белгісінің контуры ақ сызықтармен жүргізілген. *«Бәйтерек»* монументінің сол жағында Қазақстан Республикасының мемлекеттік елтаңбасы қоңыр түспен бейнеленген. Жоғарғы оң жақ бөлігінде Қазақстан Республикасының мемлекеттік туы бейнеленген. Банкнотаның төменгі жағында ашық алақан бейнеленген. Төменгі сол жағында номиналдың мемлекеттік тілдегі әріппен белгісі орналасқан. *«ҚАЗАҚСТАН ҰЛТТЫҚ БАНКІ»* жазуы төменде сол жағында тігінен  орналасқан, оның астында жалған ақша жасау жауапкершілігін ескертетін *"Банкноттарды қолдан жасау заңмен қудаланады"* деген мемлекеттік  тілдегі жазу орналасқан.

Сырт жағы: басым түсі сарғыш-қоңыр, басым бейне – көлбеу. Негізгі бейнесі: Қазақстан картасының контуры, алдыңғы жоспарда Президент мәдени орталығының үйі,  артқы жоспарда таулар. Сол жақ төменде және оң жақ үстінде банкнота номиналының сандық белгісі, ал орта жақ төменде - орыс тіліндегі әріппен белгісі орналасқан. Ортасында жоғары жағында *«ҚАЗАҚСТАН ҰЛТТЫҚ БАНКІ»* жазуы және эмитент банктің логотипі басылған. Жалған ақша жасау жауапкершілігін ескертетін *"Подделка банкнот преследуется по закону"* деген орыс тіліндегі жазу ашық жердің жоғарғы сол жақ бұрышында орналасқан.

### 2000 жылғы үлгідегі номиналы 1000 теңгелік банкнот
250 px|right
250 px|right
Көлемі 144 х 69 мм. Басым түстері - көкшіл және көк.

Бет жағы: Негізгі бейне - философ, ойшыл, ғалым Әл-Фарабидің (870 -950 жылдары) қырынан салынған портреті. Сол жағында Қазақстан Ұлттық Банкідеген жазу бар. Портреттің сол жағында Әл-Фарабидің қырынан салынған портретінің сутамғы белгілері бар және ақшаның номиналы санмен белгіленген. Портреттің оң жағына *"1000"* саны екі рет бейнеленген. Портреттің оң жағына тік сызықтың бойымен қызыл бояумен салынған реттік нөмір қойылған. Портреттің сол жағына көлденеңінен қара бояумен салынған реттік нөмір қойылған. Реттік нөмірдің астына *"Банкноттарды қолдан жасау заңмен қудаланады"* деп жазылған. Портреттің сол жағына номиналы ірі сандармен және әріптермен көрсетілген, олардың астына Қазақстан Республикасының Ұлттық Банкі Төрағасының қолы қойылып, шығарылған жылы жазылған.

Сырт жағы: Негізгі бейне - Қожа Ахмет Ясауи кесенесінің бір үзігі. Кесене бейнесінің оң жағында ақшаның номиналы санмен және жазумен көрсетілген. Жоғарғы сол жағына *"Подделка банкноты преследуется по закону"* деп жазылған.

### 1994 жылғы үлгідегі номиналы 1000 теңгелік банкнот
250 px|right
Көлемі 144х69 мм.

Банкноттың ортасына номиналы басым қызыл түспен жазылып, санмен көрсетілген. Ақша номиналының астына Қазақстан Республикасының Ұлттық Банкі Төрағасының қолы қойылып, купюраның шығарылған жылы жазылған.

Сол жағына Шығыстың ұлы ойшылы Әль-Фарабидің портреті бейнеленіп, портреттің төменгі жағына астына аты және өмір сүрген жылдары жазылған. Портреттің оң жақ бұрышында ою-өрнекпен өрнектелген. Банкноттың орталық бөлігіне сол жақ тұсына Әль-Фарабидің қарсы алдынан салынған суретінің сутамғы белгісі бар, жоғарғы және төменгі бөліктері қазақ оюының бітпес өрнегімен көмкерілген, Әль-Фарабидің су тамғылы портретінің сол жағында Қазақстан Республикасының елтаңбасы бейнеленген. Нөмірі екі рет қайталанады: оң жақ жиегіне тігінен және елтаңбаның үстіне көлденеңінен жазылған. Нөмірі жеті саннан және сериясын білдіретін екі әріптік префикстен тұрады.

Сырт жағындағы сол жағына Қожа Ахмет Ясауи кесенесінің бір үзігі бейнеленген. Төменгі оң жақ бұрышына, су тамғы белгінің астына ақшаның номиналы екі түсті санмен белгіленген.

## Тағы қарағыз
* 1000 теңге
* Ақша
* Банкноттар
* Валюта
* Қазақстан теңгесі
* Теңге нышаны

## Сілтемелер
1000 теңге 

## Дереккөздер


Санат:Қазақ теңгесі